Skilt & Print Branchen arrangerer årets wrappingmesterskaber - Print og Medier
Forside / Nyheder / Marked / Skilt & Print Branchen arrangerer årets wrappingmesterskaber
Udgivet af: Lis Lykke i Marked, Nyheder 28. juni 2017 Kommentarer lukket til Skilt & Print Branchen arrangerer årets wrappingmesterskaber 190 Visninger
For en måneds tid siden kunne vi fortælle at Ole Solskin, som de sidste år har været initiativtager til afholdelse af nationale mesterskaber i wrapping i forbindelse med Sign & Print-messer i Danmark, Norge og Sverige, har besluttet sig for at trappe ned som Fespa-wrapping-dommer. Den nye danske tovholder på mesterskaberne, som igen afholdes sammen med Sign, Print & Pack-messen i Odense Congress Center den 20. – 21. september i år, er Skilt & Print Branchen.
Vært for deltagerne bliver Jesper Villumsen fra Villum Sign, og han har Mikkel Jensen fra Foliemontage og Stephan Jørgensen fra SignTech/Dansk SkilteMontage med som dommere.
Som altid bliver der meget spændende at se på, når der dystes om at blive Danmarks dygtigste wrapper, og der er også gode præmier på spil. Vil du deltage eller blot høre mere om konkurrencen, så send en mail til jv@villumsign.dk
I forbindelse med messen er der også Hexis The Battle – hvor alle er velkomne til at prøve kræfter med folieindpakning. Jette Pryds, jette.pryds@hexisgroup.dk, er også klar til at svare på spørgsmål om Hexis The Battle.
FESPA Foliemontage Hexis The Battle Jesper Villumsen Jette Pryds Mikkel Jensen Ole Solskin Signtech/Dansk Skiltemontage Skilt & Print Branchen Stephan Jørgensen Villum Sign 2017-06-28
Forrige: Neuromarketing. Hvad er nu det?
Næste: Nyt værktøj til at skabe informationsgrafik i InDesign